**საქართველოს თავდაცვის მინისტრს**

**ბატონ ჯუანშერ ბურჭულაძეს**

**ბატონო ჯუანშერ,**

მოგახსენებთ, რომ სსიპ სახელმწიფო სამხედრო სამეცნიერო-ტექნიკური ცენტრი „დელტას“, საქართველოს მთავრობის 2021 წლის 20 დეკემბრის N 595 დადგენილებით დამტკიცებული „სახელმწიფო საკუთრებაში არსებული საქართველოს თავდაცვის სამინისტროსა და მის სისტემაში მოქმედი საჯარო სამართლის იურიდიული პირების სარგებლობაში გადაცემული ან/და მათ ბალანსზე რიცხული, საქართველოს ტერიტორიაზე არსებული სამხედრო დანიშნულების ქონების განკარგვის დებულების“ მე-13 მუხლის თანახმად, დაგეგმილი აქვს ცენტრისთვის უტილიზაცია - რეალიზაციის მიზნით გადმოცემული, 7 ტონა უჟანგავი ლითონის ჯართის აუქციონის წესით განკარგვა.

საქართველოს თავდაცვის მინისტრის 2022 წლის 25 იანვრის N 2 ბრძანებით დამტკიცებული „სამხედრო დანიშნულების ქონების რეალიზაციის ფორმით განკარგვისას ელექტრონული აუქციონის ჩატარების წესის“ მე-2 მუხლის თანახმად, წარმოგიდგენთ დაგეგმილი აუქციონის დეტალებს და ამავე წესის 1-ლი მუხლის საფუძველზე გთხოვთ თანხმობას, 7 ტონა უჟანგავი ლითონის ჯართის აუქციონის წესით რეალიზაციასთან დაკავშირებით.

ა) რეალიზაციის განმახორციელებელი დაწესებულების დასახელება - სსიპ სახელმწიფო სამხედრო სამეცნიერო-ტექნიკური ცენტრი „დელტა“, ს/კ 202297335;

ბ) სარეალიზაციო ქონების დასახელება და აღწერა - საორიენტაციოდ 7 ტონა უჟანგავი ლითონის ჯართი;

გ) აუქციონის დაწყების და დასრულების დრო - 11.10.2023 15:00 – 16.10.2023 15:00

დ) საწყის სარეალიზაციო ღირებულება - 12,250.00 (თორმეტი ათას ორასორმოცდაათი ლარი და ნული თეთრი) ლარი.

ე) უპირობო და გამოუხმობი საბანკო გარანტიის/ბეს თანხის ოდენობა - 3,500.00 (სამი ათას ხუთასი და ნული თეთრი) ლარი (უპირობო და გამოუხმობი საბანკო გარანტიის მოქმედების ვადა 30 კალენდარული დღე აუქციონში გამარჯვებულის მიერ თანხის გადახდის ვადის ამოწურვიდან);

ვ) აუქციონის ჩატარების პირობები - გთხოვთ იხილოთ დანართი, ლოტის აღწერილობა;

ზ) რეალიზაციის პირობები - გთხოვთ იხილოთ დანართი, ლოტის აღწერილობა;

თ) ბიჯის სიდიდე - 200.00 (ორასი ლარი და ნული თეთრი) ლარი

ი) დაწესებულების საკონტაქტო ტელეფონი და დასადები ხელშეკრულების პროექტი - გთხოვთ იხილოთ დანართი, ლოტის აღწერილობა და ხელშეკრულების პროექტი;

კ) ხელშეკრულების გაფორმების ვადა - 10 (ათი) კალენდარული დღე, აუქციონის დასრულებიდან;

ლ) ანგარიშსწორების ვადა - 7 (შვიდი) კალენდარული დღე, აუქციონის დასრულებიდან;

გთხოვთ იხილოთ დანართი და საფუძველი.

**პატივისცემით,**